**Freed From Desire** (בעברית: **משוחררת מתשוקה**) הוא שיר יורודאנס שנכתב והוקלט על ידי הזמרת והפזמונאית האיטלקייה גאלה. השיר יצא בשנת 1996 כסינגל הראשון מתוך אלבום הבכורה שלה, Come into My Life (אנ'). השיר הפך ללהיט במדינות רבות באירופה, והגיע למקום הראשון במספר ההאזנות בצרפת ובבלגיה. השיר יצא בבריטניה ביולי 1997, כשנה לאחר שיצא באירופה, ומוקם במקום השני במצעד הסינגלים במדינה. על בסיס הישגי שיר זה גאלה קיבלה פרסי הוקרה ממדינות שונות: תואר יהלום בצרפת, תארי פלטינה בבלגיה ובבריטניה, ותואר זהב באיטליה.

השיר נכתב והולחן על ידי גאלה, והופק על ידי המפיקים האיטלקיים פיליפו אנדריאה כרמני ומאוריציו מוללה (צר').

ביקורות
-------

בדירוג של "10 מנגינות הריקוד המובילות של שנות ה-90" שערך מגזין בריטי[דרושה הבהרה] ב-2016, דורג השיר במקום השלישי. "Pop Rescue" כינו אותו שיר "נהדר", וציינו לשבח את "המקצבים, התופים, המילים המסחררות, הבס הנפלא, וכמובן הקטע הקליט ביותר 'Na na na na na na na, na na na, na na'". דייב פאוברט מ-ShortList תיאר את השיר כ"באנגר מוחלט", וכינה אותו כ"שיר שהביטלס היו גאים לכתוב".

המשך התפשטות השיר בעולם
-----------------------

"Freed from Desire" המשיך והפך ללהיט ענק בכל רחבי אירופה, ולסינגל המצליח ביותר של גאלה. השיר הגיע למקום הראשון בבלגיה ובצרפת, והגיעה לעשירייה הראשונה בדנמרק, איסלנד, אירלנד, איטליה, הולנד, סקוטלנד ובריטניה. השיר הגיע למקום השני במצעד הסינגלים הבריטי ב-3 באוגוסט 1997, ושהה 8 שבועות ב-10 הראשונים ו-14 שבועות בסך הכל ב-75 הראשונים; בנוסף, השיר הופיע גם ב-20 הראשונים באוסטריה, פינלנד, גרמניה ושווייץ.

השיר בכדורגל
------------

השיר שימש כ"המנון כדורגל" על ידי אוהדי בוהמיאנס האירית עוד באפריל 2011, והוא הושר על ידי האוהדים כך שהפזמון הוחלף ל-"The Bohs have got no money, we've got a bag of E's", תוך כדי משחק חוץ נגד סלייגו רוברס. בהתייחסות לאירוע, "Irish Independent", עיתון אירי דאז, כתבו: "במשך 45 דקות האוהדים האורחים - שבבירור תכננו יום שישי טוב ויבש - שאגו את קלאסיקת הריקודים 'Freed From Desire', לכאורה בלא-יודעין למצבה של הקבוצה שלהם על המגרש". החגיגה תועדה על ידי אוהדי סלייגו רוברס ביציע הנגדי.

הפזמון שימש גם כ"המנון כדורגל" בשנת 2012 על ידי אוהדי סטיבנייג'. ששרו על שחקן הכנף לוק פרימן: "!Freeman's on fire, your right back is terrified". לאחר מכן, בתחילת 2016, אוהדי ניוקאסל יונייטד עיבדו את השיר עבור החלוץ אלכסנדר מיטרוביץ' הסרבי, והפזמון היה: "!Mitro's on fire, your defence is terrified", שבו השתמשו גם אוהדי פולהאם לאחר שעבר לשם. הפזמון הפך ויראלי במאי של אותה שנה, כאשר אוהד ויגאן את'לטיק העלה ליוטיוב את הגרסה שלו ל"Freed from Desire" בשם "Will Grigg's on Fire", כהוקרה על הישגיו האחרונים של ויל גריג, שחקן וויגאן, בסרטון שהפך ויראלי. גרסה זו הוקלטה גם על ידי המפיקים "Blonde", והיא הגיעה למקום ה-76 במצעד הסינגלים הבריטי.

אוהדים מצפון אירלנד שרו גם את "Will Grigg's on Fire", בעיקר במהלך יורו 2016, כשגריג שיחק בצפון אירלנד. אוהדי אירלנד, ויילס, אנגליה וצרפת הכינו גרסאות משלהם לשיר, כדוגמת "Vardy's on Fire" ו-"Grizi's on Fire", שמאוחר יותר הוא נחשבו כשירים הלא-רשמיים של יורו 2016. "Freed From Desire" עצמו שימש כהמנון לא רשמי של נבחרת בלגיה במהלך מונדיאל 2018, שבמהלכו גם הופיעה גאלה לפני המשחק של בלגיה נגד יפן ושרה את השיר.

בינואר 2022 נבחר "Freed from Desire" באמצעות סקר אוהדי מלבורן ויקטורי כשיר הניצחון שלהם. השיר נוגן ברמקולים של האצטדיון המלבני לאחר כל ניצחון ביתי של הקבוצה.

התאחדויות הכדורגל הלאומיות של אנגליה, שווייץ ופולין בחרו ב-"Freed from Desire" כמנגינת השערים שלהם, שינוגן אחרי כל שער שהובקע במונדיאל 2022.

השיר עובד גם על ידי אוהדי מילאן ל-"Pioli's Is On Fire", כמחווה לשחקן האגדי של המועדון והמנהל הנוכחי סטפנו פיולי.

גאלה עצמה הביעה תמיכה בשימוש בשיר כהמנון ספורט, ואמרה כי "זה דבר כל כך יפה שלשיר יש אנרגיה בפני עצמו".

גרסאות אחרות
------------

בשנת 2016 הקליטה גאלה גרסה אקוסטית של "Freed from Desire" באולפני ההקלטות סנט ז'רמן בפריז, עבור הסרט הצרפתי "להתאהב מעל הראש" (בצרפתית: Un homme à la hauteur) בבימויו של לורן טיראר ובכיכובו של ז'אן דוז'רדן.

הקליפ לשיר
----------

הקליפ של "Freed from Desire" צולם בשפייכרשטאט שבהמבורג, ובוים על ידי הצלמת הגרמנייה נינה ביטל. הוא צולם עם פילטר ספיה ובו מוצגים מספר גברים שרודפים אחרי גאלה.

מיקומי שיא
----------

| 
‏‏‏  **מצעדים שבועיים (1996–1997)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 16 |
|  איסלנד | הפלייליסט | 9 |
|  אירופה | אירופה הוט 100 | 4 |
|  איטליה | מצעד הסינגלים האיטלקי | 2 |
|  אירלנד | מצעד הסינגלים האירי | 2 |
|  בריטניה | מצעד הסינגלים הבריטי | 2 |
| מצעד הדאנס הבריטי | 4 |
|  גרמניה | GfK – טופ 100 | 14 |
|  דנמרק | היטליסטן | 7 |
|  הולנד | מצעד 40 הסינגלים ההולנדיים | 5 |
| מצעד הסינגלים ההולנדי | 5 |
|  ולוניה | אולטראטופ 40 | 1 |
|  סקוטלנד | מצעד הסינגלים הסקוטי | 3 |
|  פינלנד | המצעדים הפיניים הרשמיים | 17 |
|  פלנדריה | אולטראטופ 50 | 1 |
|  צרפת | SNEP | 1 |
|  שוודיה | סוורייטופליסטן | 42 |
|  שווייץ | המצעד השווייצרי | 13 |

| 
‏‏‏  **מצעדים שנתיים (1996)** |
| --- |
| מדינה | מצעד | מיקום שיא |
|  אירופה | אירופה הוט 100 | 60 |
|  איטליה | מצעד הסינגלים האיטלקי | 6 |
|  ולוניה | אולטראטופ 40 | 3 |
|  פלנדריה | אולטראטופ 50 | 65 |
|  צרפת | SNEP | 3 |

| 
‏‏‏  **מצעדים שנתיים (1997)** |
| --- |
| מדינה | מצעד | מיקום שיא |
|  אירופה | אירופה הוט 100 | 15 |
|  בריטניה | מצעד הסינגלים הבריטי | 17 |
|  גרמניה | GfK – טופ 100 | 43 |
|  הולנד | מצעד 40 הסינגלים ההולנדיים | 52 |
| מצעד הסינגלים ההולנדי | 90 |
|  ולוניה | אולטראטופ 40 | 30 |
|  פלנדריה | אולטראטופ 50 | 19 |
|  צרפת | SNEP | 55 |

נתוני מכירות
------------

| מקום | תארים | מכירות |
| --- | --- | --- |
| בלגיה (BEA) | פלטינה ×2 | 100,000 |
| דנמרק (IFPI Danmark) | זהב | 45,000 |
| צרפת (SNEP) | יהלום | 750,000 |
| גרמניה (BVMI) | זהב | 250,000 |
| איטליה (FIMI) | פלטינה ×2 | 200,000 |
| הממלכה המאוחדת (BPI) | פלטינה ×2 | 1,200,000 |
| סטרימינג |
| יון (IFPI Greece) | פלטינה | 2,000,000 |

קישורים חיצוניים
----------------

* מידע על היצירה "Freed From Desire" באתר מיוזיק בריינז
* מידע על הסינגל "Freed From Desire" באתר מיוזיק בריינז
* מידע על השיר "Freed From Desire" באתר AllMusic
* מידע על היצירה "Freed From Desire" באתר Discogs
* מילות השיר "Freed From Desire" באתר Genius
* סרטון השיר "Freed From Desire" באתר יוטיוב
* "Premiere: Gala – Freed From Desire (Torus Coolstep Mix)"
*. "The Top 10 Dance Tunes of the '90s"
* "Official Singles Chart Top 100"

הערות שוליים
------------

1. ↑  - Attitude.co.uk, web.archive.org, ‏2021-09-26

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 30c1efb8-7c9a-3eb0-9c76-35d83d3aef46
* MusicBrainz work: 2caa8313-ee49-4350-902e-484c532b73d1

 |